༄༅། །རྨི་ལམ་ཉི་ཟླ་སྒོ་འབྱེད་བཞུགས་སོ། །
རྨི་ལམ་ནམ་མཁའ་སྒོ་འབྱེད་ནི། བསགས་སྦྱང་ལས་དང་བག་ཆགས་འདུན་པས་རྨི་ལམ་
བཟུང་། །ཞེས་པས། དེ་ལ་གསུམ་སྟེ། སྔོན་དུ་བསགས་སྦྱངས་ལ་འབད་པ། ཉིན་མོ་བག་ཆགས་
གོམས་སུ་གཞུགས་པ། གཉིད་ལ་འགྲོ་ཁར་འདུན་པ་བཏང་བའོ། །དང་པོ་རྨི་ལམ་འཛིན་པའི་དུས་སུ།
ཞག་བདུན་གྱི་གོང་ནས་ཚོགས་དང་མཆོད་པ་དང་། གཏོར་མ་བཤམས་ལ། བླ་མ་ལ་རྨི་ལམ་ཟིན་
པའི་གསོལ་བ་དྲག་ཏུ་གདབ། དཀོན་མཆོག་ལ་མཆོད་པ་ཕུལ། ཆོས་སྐྱོང་ལ་གཏོར་མ་བཏང༌།
མཁའ་འགྲོ་ལ་ཚོགས་འཁོར་བསྐོར་ལ་རྨི་ལམ་ཟིན་པར་གསོལ་བ་འདེབས། ཡི་གེ་བརྒྱ་པ་བཟླ།
ཉིན་མོར་བག་ཆགས་གོམས་སུ་གཞུག་པ་ནི། ཉིན་མོའི་དུས་སུ་འགྲོ་འདུག་སྤྱོད་ལམ་ལ་སོགས་པ་
གང་བྱེད་ཀྱང་། རྨི་ལམ་ཡིན། བདེན་པ་ཡང་དག་པ་མ་ཡིན་སྙམ་པར་བྱ། ཉིན་མོའི་བྱ་བ་ཐམས་
ཅད་རྨི་ལམ་དུ་ཤེས་ན། མཚན་མོའི་རྨི་ལམ་ཟིན་པ་ལ་ཚེགས་མི་འབྱུང་ངོ་། །
གཉིད་དུ་འགྲོ་ཁར་འདུན་པ་བཏང་བ་ནི། མཚན་མོའི་དུས་སུ་རང་ཡི་དམ་དུ་སྒོམ་པའི་
མགྲིན་པར་པདྨ་དམར་པོ་འདབ་མ་བཞི་པ་ཞིག་བསྒོམ། དེའི་ལྟེ་བར་བླ་མའི་སྐུ་ཚོན་གང་བ་ཞིག་
བསྒོམ། དེའི་ཐུགས་ཀའི་ཧཱུཾ་ལ་དམིགས་པ་གཏད་ལ། དུས་དོ་ནུབ་རྨི་ལམ་ཟིན་པར་བྱའོ་སྙམ་པའི་
འདུན་པ་དྲག་པོ་ཡང་དང་ཡང་དུ་གཉིད་ལ་མ་སོང་གི་བར་དུ་བྱའོ། །དེ་ནས་གཉིད་དུ་སོང་བ་དང་།
ཡུད་ཅིག་བརྒྱལ་འགྲོ །བརྒྱལ་སངས་པ་དང་རྨི་ལམ་ཟི་ལོངས་སེར་འགྲོ །དེ་ཤར་བ་དང་། སྔར་གྱི་
ཉམས་ལེན་གྱི་རྟེན་འབྲེལ་གྱིས། རྨི་ལམ་ཟིན་པར་འབྱུང་སྟེ། ང་གཉིད་དུ་སོང་འདུག་རྨི་ལམ་ཡིན་
པར་འདུག་སྙམ་པ་འབྱུང་། དེ་ཙ་ན་འོད་གསལ་གཟུང་བར་བྱ་སྟེ། འོད་གསལ་ནི་རིག་པ་སྟོང་
72

རྨི་ལམ་ཉི་ཟླ་སྒོ་འབྱེད།
གསལ་འཛིན་མེད། བདེ་སྟོང་ཟུང་འཇུག་གི་ངང་དུ་ཙེན་གྱིས་བཞག་པས། དེ་རིང་ཉིན་མོའི་བསྒོམ་
རིག་པ་གསལ་སྟོང་མཐའ་དབུས་མེད་པ་དེའི་ངང་ལ་བཞག་པས།
དེ་ནི་འོད་གསལ་གྱི་ངོ་བོ་ཡིན་པས།
དེ་དོ་ནུབ་གཉིད་ཁུང་དུ་འོང་སྟེ།
ཉིན་མོའི་སྒོམ་དེ་དོ་ནུབ་གཉིད་དུ་སོང་བའི་དུས་སུ་འབྱུང་སྟེ།
གཉིད་ལྷངས་ཀྱིས་སད་པ་དང་། ཤེས་པ་སྒོམ་ཐོག་ཏུ་ཙེན་གྱིས་གནས་པ་འབྱུང་། གལ་ཏེ་ནུབ་དང་
པོ་ལ་མ་བྱུང་ན། གཉིས་པ་དང་གསུམ་པ་ལ་སོགས་པ་ཞག་བདུན་ནམ། བཞི་བཅུ་ཞེ་དགུའི་བར་
དུ་ཡང་ཉམས་སུ་བླང་བར་བྱའོ། །ཆང་དང་སྒོག་པ་མི་ཟ། གོས་སྐྱི་ཆགས་མི་བགོ །གྲོགས་སྡིག་
ཅན་དང་མི་འགྲོགས་སོ། །རྨི་ལམ་ཉི་ཟླ་སྒོ་འབྱེད་རྫོགས་སོ།། །།
ཀུན་མཁྱེན་དྲི་མེད་པས་མཛད་པའོ། །དགེའོ།
73

མདོ་སྔགས་རིག་མཛོད་ལས།
སྔགས་ཀྱི་སྤྱི་དོན་ཚངས་དབྱངས་འབྲུག་སྒྲ་དང་གཅོད་སྐོར།